VYRIAUSIOSIOS TARNYBINĖS ETIKOS KOMISIJOS

PIRMININKAS

ĮSAKYMAS

DĖL KRITERIJŲ, KURIAIS VADOVAUJANTIS LIETUVOS RESPUBLIKOS ADMINISTRACINIŲ NUSIŽENGIMŲ KODEKSO 126 STRAIPSNIO 1 DALYJE NURODYTAS ADMINISTRACINIS NUSIŽENGIMAS LAIKOMAS MAŽAI PAVOJINGU, PATVIRTINIMO

2020 m. gruodžio 7 d. Nr. T-34

Vilnius

Vadovaudamasis Lietuvos Respublikos administracinių nusižengimų kodekso 12 straipsnio 2 dalimi, n u s p r e n d ž i u:

1. Patvirtinti kriterijus, kuriais vadovaujantis Lietuvos Respublikos administracinių nusižengimų kodekso 126 straipsnio 1 dalyje nurodytas administracinis nusižengimas laikomas mažai pavojingu:

1.1. nežymus teisės aktų reikalavimų pažeidimas. Valstybės tarnautojai, vertindami, ar nustatyti Lobistinės veiklos įstatymo nuostatų reikalavimų pažeidimai turi šį požymį, atsižvelgia į šių pažeidimų pobūdį, mastą, dažnumą bei kitas reikšmingas aplinkybes;

1.2. labai trumpa teisės aktų reikalavimų pažeidimų trukmė. Valstybės tarnautojai, vertindami, ar nustatyti teisės aktų reikalavimų pažeidimai turi šį požymį, atsižvelgia į šių pažeidimų trukmę;

2. Nustatyti, kad šis sprendimas įsigalioja 2021 m. sausio 1 d.

3. Nurodyti Vyriausiosios tarnybinės etikos komisijos įgaliotiems valstybės tarnautojams, pripažinus padarytą administracinį nusižengimą mažai pavojinga veika ir pareiškus nusižengimą padariusiam asmeniui žodinę pastabą, tai pažymėti Administracinių nusižengimų registre.

4. Sprendimą paskelbti Vyriausiosios tarnybinės etikos komisijos interneto svetainėje www.vtek.lt .

Komisijos pirmininkas	Edmundas Sakalauskas